Legend of Kawclo. 43 



Komo hewa ko'u waa, 



Pail hewa ka'u ia me ka'u ai, 



Pan hewa ko'u kapa me ko'u male. 



Kai no he koa no ka la nui, 



Aole he koa no ka la iki ; 



Wahawaha i ka laau nui, 



He iki hoi ke kiliapai, 



O ka noho ana ka ia Kauai, 



Noho i kalukalu o Puna, 



Lilo Puna ia Kaeleha, 



Lilo Kona ia Kamalama, 



Lilo Koolau ia Kalaumeki, 



Pau ka aina i na koa, 



Mihi i ka hune e Kauluiki ma. 



Aloha i ka hoi wale e na pokii e, 



Nele e na pokii i ka aina ole la. 



A lohe o Kauluiki ma, pane aku la lakou: "Ka! E alio no ka hoi ka noho ana 

 me Kakuhihewa, he ai i kalo moa, he ole loa ka hoi ka holo ana mai nei me Kawelo. 

 Ua pau ka aina i na koa, o ke aha la ka kakou?" Nolaila, manao iho la lakou e hoi i 

 Oahn nei. 



MOKUNA IV. 



E PriJ ANA NO Kaeituikiawakea. — No Kaihupepenuiamouo a me Muno. — No 



Walaiieeikio a me Moomooikio. 



Ike iho la o Kaehuikiawakea, ua make na pukaua o lalo o Wailua, pii aku la 

 ia i luna o ka puu o Nounou. e hai aku ia Aikanaka i ka make o na pukavia a me na 

 kanaka o lalo. Ma keia \m ana n Kaehuikiawakea i luna o ka puu o Nounou, ike aku 

 la o Kawelo, a paha aku la ia ia Kamalama: 



E Kamalama iki kuu pokii, 

 Kuu pokii e, kuu pokii. 



O mai la o Kamalama: "O." I aku o Kawelo: "E alualu aku oe i kahi pokii 

 o kaua, a wehe mai oe i kahi malo, a wawau aku oe ma ka aoao, a hookuu aku." A 

 lohe o Kamalama, alualu aku la ia, a loaa o Kaehuikiawakea, alalia, kahea aku la : "A 

 make ! A make ! ! A make oe e Kaehuikiawakea ! ! !" Ma keia mau leo puiwa a Kama- 

 lama, ua makau loa o Kaehuikiawakea, a kokoke loa e pau kona mama. A hiki o 

 Kaehuikiawakea i luna o ka jniu o Nounou, lalau aku la o Kamalama, kaili ae la i ka 

 malo, a wawau mai la i ka aoao, a hookuu aku la. A hiki o Kaehuikiawakea i mua o 

 Aikanaka, huli iho la i lalo kona alo. Ninau mai la o Aikanaka, penei : "A hua a 

 pane! A pane ka waha, he hoolono ko onei." 



